CELEX: 52019PC0568
Language: hu
Date: 2019-11-05
Title: Módosított javaslat A TANÁCS HATÁROZATA az egyrészről az Európai Unió és tagállamai, másrészről a Moldovai Köztársaság közötti, a közös légtér létrehozásáról szóló megállapodás megkötéséről

EURÓPAI BIZOTTSÁG
            Brüsszel, 2019.11.5.
            COM(2019) 568 final
            2012/0006(NLE)
            Módosított javaslat
            A TANÁCS HATÁROZATA
            az egyrészről az Európai Unió és tagállamai, másrészről a Moldovai Köztársaság közötti, a közös légtér létrehozásáról szóló megállapodás megkötéséről
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               Az egyrészről az Európai Unió és tagállamai, másrészről a Moldovai Köztársaság között a közös légtér létrehozásáról szóló megállapodás megtárgyalására a Tanácstól 2011 júniusában kapott felhatalmazás alapján került sor.
            
            
               A megállapodást – figyelemmel annak egy későbbi időpontban történő megkötésére – 2012. június 26-án írták alá, összhangban a Tanács és a tagállamok kormányainak a Tanács keretében ülésező képviselői által elfogadott 2012/639/EU határozattal
                  1
               . Az EU részéről mind az Unió, mind annak tagállamai részes felei a megállapodásnak. 
            
            
               A Horvát Köztársaság kivételével valamennyi tagállam befejezte a ratifikációs eljárást. A Horvát Köztársaság a 2011. december 5-i csatlakozási szerződéshez csatolt csatlakozási okmányban előírt eljárásnak megfelelően csatlakozik a megállapodáshoz, és a Horvátországnak a megállapodáshoz történő csatlakozásáról szóló jegyzőkönyv 2015. július 22-én került aláírásra
                  2
               .
            
            
               A Lisszaboni Szerződés hatálybalépésének figyelembevétele céljából, valamint a Bíróság C-28/12 sz. ügyben hozott, 2015. április 28-i ítélete alapján e javaslat módosítja a Bizottság eredeti javaslatát (COM(2012)020 végleges
                  3
               ), amelyet a Bizottság 2012. január 27-én fogadott el, majd benyújtott a Tanácsnak. A Tanácsban történő megvitatás megkönnyítése érdekében a teljes szöveg módosított javaslatként kerül előterjesztésre.
            
            
               2.JOGALAP
            
            
               
                  A javaslat jogalapja az Európai Unió működéséről szóló szerződés 100. cikkének (2) bekezdése, összefüggésben a 218. cikk (6) bekezdése a) pontjának v. alpontjával és a 218. cikk (7) bekezdésével. 
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               Tárgytalan.
            
            
               4.KÖLTSÉGVETÉSI VONZATOK
            
            
               
                  A javaslat nincs hatással az uniós költségvetésre.
               
            
            
               5.EGYÉB ELEMEK
            
            
               ·A javasolt megállapodás összefoglalása
            
            
               A megállapodás a főbb elveket tartalmazó törzsszövegből és a következő négy mellékletből áll: a kölcsönösen elfogadott szolgáltatásokat és meghatározott útvonalakat tartalmazó I. melléklet, az átmeneti rendelkezésekről szóló II. melléklet, a polgári repülési szabályokról szóló III. melléklet, valamint a 3. és 4. cikkben és az I. mellékletben említett egyéb államok jegyzékét tartalmazó IV. melléklet.
            
            
               2012/0006 (NLE)
            
            
               Módosított javaslat
            
            
               A TANÁCS HATÁROZATA
            
            
               az egyrészről az Európai Unió és tagállamai, másrészről a Moldovai Köztársaság közötti, a közös légtér létrehozásáról szóló megállapodás megkötéséről
            
         
         
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (6) bekezdése a) pontjának v. alpontjával és 218. cikke (7) bekezdésével,
            
            
               tekintettel az Európai Bizottság javaslatára,
            
            
               tekintettel az Európai Parlament egyetértésére
                  4
               ,
            
            
               mivel:
            
            
               (1)Az Európai Unió és tagállamai, valamint a Moldovai Köztársaság közötti, a közös légtér létrehozásáról szóló megállapodást – feltételezve annak egy későbbi időpontban történő megkötését – az Európai Unió és tagállamai, valamint a Moldovai Köztársaság közötti, a közös légtér létrehozásáról szóló megállapodásnak az Unió nevében történő aláírásáról és ideiglenes alkalmazásáról szóló, a Tanács és a tagállamok kormányai Tanács keretében ülésező képviselői által hozott 2012. június 7-i 2012/639/EU határozattal
                  5
                összhangban 2012. június 26-án aláírták.
            
            
               (2)A Horvát Köztársaság kivételével valamennyi tagállam megerősítette a megállapodást. A Horvát Köztársaság a 2011. december 5-i csatlakozási szerződéshez csatolt csatlakozási okmányban előírt eljárásnak megfelelően csatlakozik a megállapodáshoz, és a Horvátországnak a megállapodáshoz történő csatlakozásáról szóló jegyzőkönyv 2015. július 22-én került aláírásra
                  6
               .
            
            
               (3)A megállapodást az Unió nevében jóvá kell hagyni.
            
            
               (4)A 2012/639/EU határozat 4. és 5. cikke a megállapodásban foglalt különféle ügyek tekintetében a döntéshozatallal és a képviselettel kapcsolatos rendelkezéseket tartalmaz. A Bíróság C-28/12 sz. ügyben hozott 2015. április 28-i ítéletére tekintettel e rendelkezések alkalmazását meg kell szüntetni. Tekintettel a Szerződésekre, nincs szükség új rendelkezésekre ezeket az ügyeket illetően, és nincs szükség a tagállamok tájékoztatási kötelezettségére vonatkozó, a határozat 6. cikkében szereplő rendelkezésekre sem. Következésképpen a 2012/639/EU határozat 4., 5. és 6. cikkének alkalmazását e határozat hatálybalépésének időpontjában meg kell szüntetni,
            
            
               ELFOGADTA EZT A HATÁROZATOT: 
            
            
               1. cikk
            
            
               Az egyrészről az Európai Unió és tagállamai, másrészről a Moldovai Köztársaság közötti, a közös légtér létrehozásáról szóló megállapodást az Unió nevében a Tanács jóváhagyja
                  7
               . 
            
            
               2. cikk
            
            
               A megállapodás 22. cikke szerinti vegyes bizottság által elfogadandó, kizárólag az uniós jogszabályoknak a megállapodás III. mellékletébe (A polgári légi közlekedés szabályai) történő felvételéről szóló, szükség esetén technikai módosításokat is előíró határozatok tekintetében az Unió által képviselt álláspontot a Bizottság fogadja el a Tanács által kijelölt különbizottsággal történő konzultációt követően.
            
            
               3. cikk
            
            
               A 2012/639/EU határozat 4., 5. és 6. cikkének alkalmazását e határozat hatálybalépésének időpontjában meg kell szüntetni. 
            
            
               4. cikk
            
            
               Ez a határozat az elfogadásának napján lép hatályba. 
            
            
               Kelt Brüsszelben, -án/-én.
            
            
               
                     Tanács részéről
               
            
         
         
            
               
                     az elnök
               
               
                     […]
               
            
         
         
            
                  
                     (1)
                  
                  
                        A Tanácsnak és a tagállamok kormányai Tanács keretében ülésező képviselőinek határozata (2012. június 7.) az Európai Unió és tagállamai, valamint a Moldovai Köztársaság közötti, a közös légtér létrehozásáról szóló megállapodásnak az Unió nevében történő aláírásáról és ideiglenes alkalmazásáról  HL L 292., 2012.10.20., 1–2. o.
                  
               
               
                  
                     (2)
                  
                        A Tanács (EU) 2015/1389 határozata (2015. május 7.) az Európai Unió és tagállamai, valamint a Moldovai Köztársaság között a közös légtér létrehozásáról létrejött megállapodást a Horvát Köztársaság Európai Unióhoz való csatlakozásának figyelembevétele céljából módosító jegyzőkönyvnek az Unió és tagállamai nevében történő aláírásáról és ideiglenes alkalmazásáról HL L 215., 2015.8.14., 1. o.
               
               
                  
                     (3)
                  
                  
                        https://eur-lex.europa.eu/legal-content/HU/TXT/PDF/?uri=CELEX:52012PC0020&from=HU
                  
               
               
                  
                     (4)
                  
                        [dátum]-i egyetértés (a Hivatalos Lapban még nem tették közzé).
               
               
                  
                     (5)
                  
                        A Tanácsnak és a tagállamok kormányai Tanács keretében ülésező képviselőinek határozata (2012. június 7.) az Európai Unió és tagállamai, valamint a Moldovai Köztársaság közötti, a közös légtér létrehozásáról szóló megállapodásnak az Unió nevében történő aláírásáról és ideiglenes alkalmazásáról  HL L 292., 2012.10.20., 1–2. o.
               
               
                  
                     (6)
                  
                        A Tanács (EU) 2015/1389 határozata (2015. május 7.) az Európai Unió és tagállamai, valamint a Moldovai Köztársaság között a közös légtér létrehozásáról létrejött megállapodást a Horvát Köztársaság Európai Unióhoz való csatlakozásának figyelembevétele céljából módosító jegyzőkönyvnek az Unió és tagállamai nevében történő aláírásáról és ideiglenes alkalmazásáról HL L 215., 2015.8.14., 1–2. o.
               
               
                  
                     (7)
                  
                        A megállapodást a HL 2012.10.20-i L 292. számának 3. oldalán hirdették ki az aláírásáról szóló határozattal együtt.